
	שם
	1.
	תקנון זה ייקרא "תקנון המינויים- מסלול נלווה (בקיצור: "תקנון המסלול הנלווה").



	הגדרות
	2.
	בתקנון זה יהיה לביטויים שלהלן הפירוש הרשום בצידם: 


	" המכללה"  
	המכללה האקדמית של תל-אביב-יפו.



	"תקנון המינויים    הרגיל"


	תקנון המינויים של המכללה האקדמית של תל-אביב-יפו.



	"נוהל קביעות"
	נוהל  הענקת קביעות לסגל האקדמי הבכיר.


	" הנשיא"
	נשיא המכללה.



	"סגן הנשיא"
	סגן הנשיא לעניינים אקדמיים של המכללה.



	"דקן בית-ספר"
	 דקן בית-ספר שבו אמור ללמד מועמד או שבו מלמד חבר הסגל.



	"ועדת המינויים"
	ועדת המינויים האמורה  בתקנון המינויים הרגיל. 

	" מועמד" 
	מי שמוצע ליתן לו מינוי במסלול הרגיל, ומי שמוצע להעלותו בדרגה או להעניק לו קביעות.



	"חבר סגל"

"משרה חלקית"             
	מי  שמכהן/ת כחבר/ת סגל במסלול זה, בכפוף לאמור בסעיף 26 שלהלן.
משרה בשיעור שלא יפחת מ- 50%.  


	"שנים"
	המונח "שנים" לעניין  לוחות הזמנים בתקנון זה  המתייחסים לפרקי הזמן הנדרשים   לפתיחה בהליכי הענקת קביעות והענקתה, אינו כולל תקופות היעדרות מאושרות ע"י המכללה או עפ"י דין בהתאם לנוהלי המכללה, והכול בתנאי שההיעדרות הינה למשך סמסטר מלא ברציפות או יותר. תקופת השתלמות  קצרה או ממושכת תיחשב כחלק משנות העבודה. תקופת  מינוי במסלול  מרצים אורחים אינה נחשבת במניין השנים לעניין לוחות הזמנים בתקנון זה. 
חבר סגל  שתחילת עבודתו במכללה  ביום 1.4 בשנה קלנדרית, מועד תחילת העסקתו לעניין  הליכי הקביעות  יהיה שנת הלימודים העוקבת.


	 מטרה 
	3.
	 מטרת הוראה זו הנה לאפשר מינוי אקדמי ליוצרים ובעלי מקצוע מעולים שהישגיהם בתחום היצירה האומנותית או העשייה המקצועית הקנו להם מוניטין בקהילה האומנותית או המקצועית הרלוונטית, בארץ או מחוצה לה, גם אם  אין הם עוסקים בפעילות אקדמית ואפילו משאין הם בעלי תואר אקדמי, אם הם מוכשרים להנחיל לסטודנטים/יות ידע הנסמך על הניסיון שצברו ביצירה אומנותית או בעשייה מקצועית.

	
	
	
	


	
	
	
	

	
	
	
	

	
	
	
	

	
	
	
	

	דרגות
	4.
	חברי/ות  הסגל במסלול  הנלווה נחלקים/ות  לארבע דרגות:



	
	
	4.1
	"מרצה נלווה" (באנגלית: LECTURER  ADJUNCT).



	
	
	4.2
	"מרצה בכיר נלווה" (באנגלית: SENIOR LECTURER  (ADJUNCT


	
	
	4.3
	"פרופסור חבר מקצועי" (באנגלית: (ASSOCIATE PROFESSOR OF PRACTICE").

"פרופסור חבר  יוצר" (באנגלית: (ASSOCIATE PROFESSOR OF CREATIVE ARTS ).



	
	
	4.4
	"פרופסור מן המניין מקצועי" (באנגלית: ROFESSOR OF PRACTICE)
 "פרופסור מן המניין יוצר") באנגלית       (PROFESSOR OF CREATIVE ARTS"  )
        

	 כישורים 
	5.
	רמת  הכישורים שתידרש לשם מתן מינוי במסלול הנילווה לא תיפול מרמת הכישורים  הנדרשת למתן מינוי בדרגה המקבילה בתקנון  המינויים הרגיל (אף  שסוג הכישורים שיידרש למתן מינוי בכל אחד ממסלולים אלה יהיה שונה).  

	
	
	
	

	
	
	
	

	קביעת דרגה

העלאה בדרגה ומתן קביעות


	6.
	בבואה לקבוע את הדרגה שתוענק למועמד  ובבואה להחליט על העלאת מועמד בדרגה, או על הענקת קביעות, תבחן ועדת המינויים את כישורי המועמד  לאור הישגיו  ברכיבי הוראה, מחקר ואזרחות טובה,  כמפורט להלן, תוך מתן משקל יחסי גמיש לכל אחד מהרכיבים הנ"ל, באופן שיתחשב בחוזקותיו  וחולשותיו/ה  של המועמד:
    

	
	
	6.1
	 הישגי המועמד לאור קריטריונים הניתנים להערכה, המקובלים בקהילה המקצועית הרלוונטית.  


	25.11.2024
	
	6.2
	המעמד או המוניטין  שרכש לעצמו המועמד או חבר הסגל בקהילה המקצועית הרלוונטית. 
במינוי או קידום לדרגת פרופסור  מקצועי יילקחו בחשבון בכירות מקצועית בתחומי עשייה ממוקדים בעלי משמעות לאומית (לפרופסור חבר מקצועי) או בינלאומית (לפרופסור  מן המניין מקצועי), הבאה לידי ביטוי, בין היתר, בהובלת פרויקטים גדולים, תפקידים משמעותיים במוסדות ובוועדות ברמה הלאומית והבינלאומית, בספרים מקצועיים (כולל ספרי לימוד), בפטנטים ובדוחות מקצועיים, בפרסים/אותות לאומיים ובינלאומיים, ארגון והשתתפות פעילה בכנסים/תערוכות בתחום המקצועי, פרסומים מקצועיים או אקדמיים בבמות רלוונטיות ונחשבות שמצביעים על הייחודיות בתחום המבוקש.
  בקידום  מדרגת פרופסור  חבר מקצועי לדרגת פרופסור  מן המניין מקצועי נדרש לוודא  כי חל שינוי מהותי והתקדמות מובהקת במעמד המקצועי של  המועמד המצדיקים את קידומו בדרגה. 



	
	
	6.3
	הצלחת המועמד או חבר הסגל במילוי תפקידים הקשורים במקצועו מחוץ למכללה. 


	
	
	6.4
	הישגיו של המועמד במילוי  תפקידי הוראה. 


	
	
	6.5
	תרומה משמעותית לפעילות האקדמית והחברתית של המכללה ומטעמה ("אזרחות טובה"). 


	 תנאים למעבר ממסלול 
מחקרי למסלול הנלווה  
25.11.2024                              
	
	6.6

            
	מסירות לתפקידיו ומידת שיתוף הפעולה עם חברי סגל המכללה ועמיתים אקדמיים.
   


              6א.     ככלל, לא יתאפשר מעבר של חבר סגל בדרגת פרופסור חבר המועסק  במסלול המחקרי (עפ"י תקנון המינויים של המכללה האקדמית של תל-אביב-יפו - מותאם לנוהל הענקת קביעות) לדרגת פרופסור מקצועי  במסלול הנלווה.  מעבר כאמור יתאפשר    במקרים  חריגים בלבד, ובתנאי שחבר הסגל יעמוד בתנאי ההכרחי הנדרש במסלול הנלווה  המקצועי: הצטיינות בהוראה, תרומה מקצועית  ייחודית (ידע וניסיון פרקטי) בתחום מקצועי מוגדר שהינו בעל חשיבות מהותית למכללה, ומעמד מקצועי מוכח    בתחום זה בארץ (לפרופסור חבר מקצועי) או בעולם (לפרופסור מן המניין מקצועי). 
                    מעבר של  פרופסור  מקצועי מהמסלול הנלווה למסלול המחקרי הרגיל אפשרי  עבור  חברי סגל  אשר פעילותם והישגיהם  המחקריים עומדים בדרישות המסלול המחקרי.
	
	
	
	 

	הליכי מינוי

והעלאה בדרגה
	7.
	הליכי המינוי וההעלאה בדרגה עפ"י תקנון זה יהיו כדלהלן:


	
	
	7.1
	דקן בית-הספר (ולעניין  סעיף 7  אף  ראש יחידה  אם  המועמד/ת אינו  נמנה עם  בי"ס)  יציג לסגן הנשיא את המועמד/ת למינוי ראשון  וסגן הנשיא יעביר את ההצעה, לאחר שיוודא קיומו של תקן פנוי - בלוויית חוות דעתו - לוועדת המינויים.

הליך קידום בדרגה יתחיל לכל המאוחר בשנת העבודה השלישית. ועדת המינויים תפנה לדקן הרלוונטי לקבלת חוות דעתו לגבי חבר הסגל. ככל שדקן ביה"ס לא ימסור המלצה (ומבלי לגרוע מזכותו של סגן הנשיא לעניינים אקדמיים בתפקידו כיו"ר ועדת המינויים לחייבו למסור המלצה כאמור), לא יהיה בכך כדי למנוע קיום דיון בוועדת המינויים גם בהעדר המלצת דקן.


	
	
	7.2
	ככל שוועדת המינויים תסבור כי יש מקום לדון בבקשת דקן בית-ספר כאמור בסעיף 7.1 לעיל או בהתאם לנוהל הקביעות, ועדת המינויים תאסוף את הידיעות בקשר למועמד מכל מקור במכללה ומחוצה לה, שייראה לה, בין באמצעות מכתבי משאל ובין בכל דרך אחרת.



	
	
	7.3
	הצעת דקן בית-ספר למינוי מועמד לדרגת מרצה נלווה תהיה מלווה בשני מכתבי המלצה לפחות. מכתבי המלצה  אלה יהיו של מי שאינו נמנה עם הסגל האקדמי של המכללה, בעל דרגת מרצה  לפחות, שלא היה מנחה הדוקטורט או הפוסט דוקטורט של המועמד בהתבסס על החומר שיוצג בפניה, כולל מכתבי ההמלצה, תהיה ועדת המינויים רשאית להחליט אם לאשר את המינוי או למנות ועדה מקצועית שתסייע לה בהחלטתה. 


	
	
	7.4


	במקרים של הצעה למינוי או העלאה לדרגת מרצה בכיר נלווה ומעלה, או למינוי שיש עימו קביעות, תהיה ועדת המינויים חייבת למנות ועדה מקצועית.
ואולם חרף האמור לעיל, בשונה במינוי של מי שכיהן או מכהן בדרגת מרצה בכיר נלווה ומעלה, עם קביעות, במוסד להשכלה גבוהה בארץ, לדרגה זהה לזו שיש לו, או שהייתה לו, במוסד האחר, לא תהיה ועדת המינויים חייבת למנות ועדה מקצועית, וזאת בין שהמינוי במכללה הנו עם קביעות או בלעדיה. 


	
	
	7.5
	ועדת המינויים תגבש את החלטתה על סמך בדיקה מפורטת על הכשרתו וכישוריו המקצועיים של המועמד, מעמדו המקצועי, טיב הוראתו (אם הספיק להורות) ומידת הצלחתו במילוי תפקידיו, בהתאם לקריטריונים המפורטים בסעיף 6 לעיל ודוח הוועדה המקצועית  במקרה בו נדרש והוגש דוח  כאמור.


	
	
	7.6
7.7
	החלטת ועדת  מינויים תתקבל ברוב קולות.  נחלקו קולות חברי/ות  הוועדה באשר להחלטה, שווה בשווה, יכריע קולו של  יו"ר הוועדה.
למען הסר ספק, בכפוף לנוהל קביעות, ועדת המינויים רשאית שלא לדון בהצעת דקן ביה"ס למינוי לדרגת מרצה נלווה למינוי או העלאה בדרגה לדרגת מרצה בכיר נלווה ומעלה או למינוי שיש עמו קביעות, כאמור בסעיף 7.1 לעיל, תוך פירוט הנימוקים להחלטתה; החלטת ועדת המינויים המנומקת תובא לידיעת דקן ביה"ס.



	
	
	
	
	

	תחולת מינויים והעלאות בדרגה

	8.
	- - -
	

	תחולת מינויים

	8.1


	תחולת מינויים תהייה מיום 1 באוקטובר או מיום 1 באפריל העוקב למועד פתיחת הליכי המינוי, או מה-1 בחודש העוקב למועד פתיחת הליכים אלה – כשבאף אחד מהמקרים לא תהיה תחולה רטרואקטיבית לפרק זמן העולה על 6 חודשים ובלבד שאם המועד הקובע יהיה ה-1 בחודש העוקב למועד פתיחת הליכי המינוי, יעוגל משך המינוי האמור בסעיף 11.1 שלהלן והוא יסתיים ב-31 במארס או ב-30 בספטמבר, הכול לפי משך המינוי הקרוב יותר לזה שקבעה ועדת המינויים. 

	תחולת העלאות 
תחולת מינויים והעלאות הטעונים

את  אישור הוועדה  עליונה למינוי  פרופסורים של המל"ג 

	8.2
8.3 
	תחולת העלאות בדרגה תהיה למפרע מ-1 בחודש העוקב למועד פתיחת הליכי העלאה בדרגה ובלבד שלא תהיה תחולה רטרואקטיבית לפרק זמן העולה על שישה חודשים.
על אף האמור בסעיפים 8.1 ו- 8.2 לעיל, תחולת מינויים והעלאות לדרגת פרופ' חבר מקצועי ופרופ' חבר יוצר  או  פרופ' מן המניין מקצועי ופרופ' מן המניין יוצר הטעונים את אישור הוועדה העליונה למינוי פרופסורים של המל"ג, שהליכי המינוי/קידום שלהם נמשכו למעלה משישה חודשים, תחול רטרואקטיבית, בנוסף לששת החודשים האמורים בסעיפים 8.1 ו- 8.2  לעיל, לתקופה של עד ארבעה חודשים נוספים, אך בכל מקרה לא למועד המוקדם מתחילת הליך המינוי. 


	
	8.4
	לעניין סעיפים 8.1 -8.3 "מועד פתיחת הליכי מינוי או העלאה בדרגה", פירושו המועד שבו יעביר סגן הנשיא את ההצעה למינוי או להעלאה בדרגה לוועדת המנויים.



	כתבי מינוי 

והעלאה בדרגה

	9.
	כתבי מינוי והעלאה בדרגה יוצאו בחתימת הנשיא.



	היקף משרה
	10.
	היקף משרה חלקית של מי שימונה לאחת הדרגות במסלול  הנילווה  לא יפחת מחמישים אחוזים. 
היקף חלקי משרה כאמור, ובתנאי כי עיקר עיסוקו של חבר/ת  הסגל במכללה,  יאפשר פתיחה בהליכים להענקת קביעות בהתאם ל"נוהל קביעות".  



	משך 

מינויים 


	11.
	מינויים של חברי/ות סגל שיתמנו במסלול  הנילווה יהיו לתקופות כדלהלן:

	
	
	11.1
	למעט במקרים בהם קבוע אחרת בנוהל הקביעות, מינוי לכל אחת מהדרגות האמורות בתקנון זה – פרט לדרגת פרופסור מן המניין מקצועי או  פרופסור מן המניין יוצר– יהיה לתקופה של שלוש (3) שנים.


	
	
	11.2
	מבלי לגרוע מנוהל קביעות, מינוי לדרגת פרופסור מן המניין מקצועי או  פרופסור מן המניין יוצר– הינו מינוי שיש עימו קביעות.


	הגבלת משך 

העסקה
	12.
	הגבלה על משך הזמן שניתן יהיה להעסיק חברי סגל אקדמי עפ"י כתבי מינוי לתקופות קצובות תהיה כמפורט בסעיף 11 דלעיל ובהתאם ל"נוהל קביעות".  


	הליכי הענקת קביעות
	13. 
	הענקת קביעות



	
	
	13.1  
	הליכי הענקת קביעות למי שיחל העסקתו בדרגת מרצה נילווה,  מרצה בכיר נילווה, פרופסור חבר מקצועי  ופרופסור חבר  יוצר יהיו כמפורט ב"נוהל  קביעות".    


	
	
	13.2
	לא תוענק קביעות אלא לאחר מינוי ועדה מקצועית ולאחר עיון ובחינה של הדוח שלה.


	
	
	13.3
	קביעות תוענק אך ורק עפ"י החלטה מפורשת של הגוף המוסמך להעניקה עפ"י תקנון זה ובכפוף לכללי מל"ג. לא יהיה בהעסקת  חבר סגל  מעבר לתקופת מינויו, או באי מתן הודעה בדבר גמר מינוי והפסקת עבודה כדי להעניק לחבר סגל קביעות.


	
	
	13.4

	 קידום מדרגת מרצה נילווה לדרגת מרצה בכיר נילווה מקנה לחבר הסגל קביעות בהתאם  למפורט בסעיף 9  ל"תקנון קביעות". 


	דרגה לאחר פרישה לגמלאות 
	14.
	בעל מינוי לדרגת פרופסור חבר מקצועי  ופרופסור חבר  יוצר הפורש לגמלאות משירות המכללה לאחר שהגיע לגיל פרישה זכאי, לשאת, לאחר פרישתו, בדרגתו בתוספת התואר "בדימוס". 

בעל מינוי לדרגת פרופסור מן המניין מקצועי   ופרופסור מן המניין יוצר הפורש לגמלאות משירות המכללה לאחר שהגיע לגיל פרישה יתמנה ע"י נשיא המכללה לפרופסור אמריטוס או לפרופ' אמריטה אם מדובר בחברת סגל. 

בעל מינוי לדרגת פרופסור מן המניין מקצועי   ופרופסור מן המניין יוצר הפורש משירות המכללה לפני שהגיע לגיל פרישה, יקבע נשיא המכללה, לפי שיקול דעתו, אם למנותו לפרופסור אמריטוס או לפרופ' אמריטה אם מדובר בחברת סגל. יחליט הנשיא בשלילה, יצורף לדרגתו התואר "בדימוס". 


	מועדי הליכים

להפסקת עבודה

המשך העסקה 

ו/או 

הענקת קביעות


	15.
	הליכים להפסקת עבודה בשל אי מתן קביעות, הארכת מינוי לתקופה קצובה ו/או הענקת קביעות של מי שמינויו הראשון הוא מרצה נילווה, מרצה בכיר  נילווה או  פרופסור חבר מקצועי  ופרופסור חבר יתקיימו במועדים כמפורט ב"נוהל קביעות", לפי העניין.


	הליכי העלאה

בדרגה

	16.
	אין באמור בכל מקום שהוא בתקנון זה כדי למנוע בעד דקן בית-הספר, או  ראש יחידה אם  חבר  הסגל אינו נמנה  עם בי"ס, או סגן נשיא לפתוח בהליכים להעלאה בדרגה שלא במסגרת הליכים להארכת מינוי, למעט הליך קידום לדרגת מרצה בכיר נילווה הכרוך בהענקת קביעות (אשר יתבצע במועדים הקבועים בנוהל הקביעות).


	הארכת מינוי במהלך הליכי הענקת קביעות, העלאה בדרגה או הפסקת עבודה
	17.

	יסתיים מינויו של חבר סגל במהלך התקופה שבה מתקיימים הליכי הענקת קביעות או העלאה בדרגה או הפסקת עבודה בעניינו, יוארך מינויו לשנת לימודים נוספת אחת בלבד ממועד תום מינויו (דהיינו עד ליום  30.9  או עד ליום 31.3, בהתאמה למועד תום המינוי). עם סיום ההליכים, יחולו ההוראות שלהלן: 


	
	
	17.1 
	יוחלט להעניק לחבר הסגל קביעות – יוצא לו כתב מינוי לחבר סגל קבוע.


	
	
	17.2  
	יוחלט להעלות את חבר הסגל בדרגה, וההעלאה בדרגה  תהיה כרוכה בהענקת קביעות, ככל שחבר הסגל אינו בעל קביעות- יוצא לו כתב מינוי, בדרגתו החדשה, שתחילתו במועד שייקבע על-פי סעיף 8 דלעיל.


	
	
	17.3
	יוחלט להאריך את מינויו של חבר הסגל (ככל שקיימת אפשרות כזו בהתאם לתקנון זה ו/או נוהל הקביעות) – יוצא לו כתב מינוי לתקופה המוארכת.      


	
	
	17.4   
	יוחלט על הפסקת עבודתו של חבר הסגל, תסתיים העסקתו של חבר הסגל עם תום המינוי המוארך כאמור בסעיף 17, ובכפוף לאמור בסעיף 24 לתקנון זה.


	ועדות מקצועיות -

הרכב 

	18.
	החליטה ועדת המינויים למנות ועדה מקצועית, יחולו ההוראות שלהלן בעניין הרכבה:

	25.11.2024
(18.5.2026)

	
	18.1 
	ועדה מקצועית תורכב מלפחות שלושה ולא יותר מארבעה חברי סגל מהמכללה וממוסדות אחרים להשכלה גבוהה בישראל. 
ועדה מקצועית שתדון במינוי או העלאה לדרגת  פרופסור חבר מקצועי  ופרופסור חבר  יוצר   או   לדרגת פרופסור מן המניין מקצועי   ופרופסור מן המניין יוצר  תורכב מלפחות שלושה חברי סגל מן התחום הרלבנטי ממוסדות אחרים להשכלה גבוהה, תוך הקפדה ככל הניתן על גיוון מוסדי וככל הניתן על איזון מגדרי. יו"ר הוועדה יהיה פרופ' מן המניין ממוסד אחר להשכלה גבוהה. ככל שהדבר אינו מתאפשר בשל מחסור בפרופסורים מן המניין בתחום, המכללה תוכל לפנות בבקשה למינוי של פרופ' חבר כיו"ר, ליו"ר הוועדה העליונה הרלוונטית למינוי פרופסורים של המל"ג.   


	(18.5.2026)

	
	18.2
	ועדת המינויים תקבע מי מבין חברי הוועדה המקצועית יכהן כיושב הראש שלה, ותקפיד  כי יו"ר הוועדה לא היה יו"ר או חבר ועדה או ממליץ בקידומים קודמים של המועמד.

	(18.5.2026)

	
	18.3
	ועדת המינויים תקפיד כי חברי הוועדה שימונו לא יהיו בעלי ניגוד עניינים (מחקר משותף, בקשה למענק, הנחייה וכד') עם המועמד בחמש השנים האחרונות.

	
	
	18.4
	לא יכהן בוועדה מקצועית חבר סגל בדרגת מרצה/מרצה נילווה או חבר סגל שדרגתו נמוכה מהדרגה המוצעת עבור המועמד. 



	
	
	18.4
	הנשיא, סגן הנשיא, דקן ביה"ס שעמו נמנה המועמד וחברי ועדת המינויים לא יכהנו בוועדה המקצועית. 


	
	
	18.5

	כל חברי הוועדה המקצועית יהיו בעלי מומחיות רלוונטית לתחום עיסוקו האקדמי של המועמד.

	שיקולי הוועדות
ואופן עבודתן
	19.
	ועדת המינויים, במקרה של מינוי ועדה מקצועית אף זו:



	
	
	19.1
	תבדוק את מידת הצלחתו של המועמד או חבר הסגל בתפקידו, עפ"י הבחנים האמורים בסעיף 6 דלעיל, תחליט האם הוא ראוי 

להעלאה בדרגה או להמשך מינוי באותה דרגה.


	25.11.2024
(18.5.2026)
(18.5.2026)

	         
	19.2 
19.3
19.4       

	תאסוף את הדעות ביחס למועמד או חבר הסגל מכל מקור, במכללה ומחוצה לה, שייראה ראוי בעיניה, בין על דרך של מכתבי משאל ובין בכל דרך נוספת או אחרת. רשימת המשתתפים במשאל תיקבע ע"י הוועדה  המקצועית, תוך הקפדה ככל שניתן על איזון מגדרי, ותישמר סודיות שמותיהם. המשתתפים במשאל לא יהיו בעלי ניגוד עניינים (מחקר משותף, בקשה למענק, הנחייה וכד') עם המועמד בחמש השנים האחרונות. המועמד רשאי לבקש כי המשאל לא  יכלול  פרופסורים  שעלולים לחוות דעה על המועמד שלא על בסיס שיקולים ענייניים ולציין את שמותיהם. ככלל, נוסח מכתב הפנייה למשתתפים במשאל יהיה אחיד בכל תחום ויכלול קריטריונים להערכת המועמד, לרבות בקשת התייחסות למידת ההכרות של  המשתתף  עם המועמד ולמעורבותו בהליכי קידום קודמים.
יו"ר הוועדה המקצועית שתדון במינוי  או קידום  לדרגת 
פרופסור יפנה מטעם הוועדה המקצועית לפרופסורים בעלי מעמד  אקדמי  בולט  שדרגתם זהה או גבוהה מהדרגה המבוקשת, מחציתם לפחות מחו"ל, תוך הקפדה על גיוון מוסדי וככל הניתן על גיוון מגדרי,  כך שבעת הדיון  יהיו  בפני הוועדה  לפחות ארבעה מכתבי המלצה עבור בקשה לקידום לדרגת פרופסור חבר מקצועי , מתוכם שניים לפחות מחו"ל, ושישה מכתבי המלצה עבור בקשה לקידום לדרגת 
פרופסור מן המניין מקצועי, מתוכם שלושה לפחות מחו"ל. זאת בנוסף למכתבי משאל מוקדם, אם היה כזה. 
תתאפשר גם פנייה לעד שני אנשי מקצוע בולטים, לאו דווקא פרופסורים. 
מסקנות הוועדה המקצועית והמלצותיה המפורטות תועברנה לוועדת המינויים שתדון בהן. כל המסמכים שיהיו בידי הוועדה המקצועית, לרבות כל מכתבי המשאל של הוועדה המקצועית וכל התשובות שהגיעו מהממליצים אליהם  פנתה,  כולל תשובות שליליות אם היו, יועברו ע"י הוועדה המקצועית לוועדת המינויים. ועדת המינויים תדון בהצעה  למינוי או קידום על סמך התיק במלואו. 


	החלטות ועדת

המינויים
	20.
	ועדת המינויים רשאית להחליט:

	
	
	20.1
	על הארכת מינויו של המועמד לתקופה  של  שלוש שנים נוספות, ובכפוף למצוין בסעיפים 9 ו. ו-ז. , 10 ו.ו-ז. ו- 11 ד. ב"נוהל קביעות" אף לשתי תקופות נוספות בנות שנה כל אחת. 


	
	
	20.2
	על העלאת חבר הסגל בדרגה. 

פרט למקרים חריגים בהם תחליט הוועדה ברוב מיוחס אחרת, לא יועלה בדרגה מי שטרם חלפו שנתיים מאז מונה לדרגתו הקודמת.



	
	
	20.3
	על מתן קביעות, כמפורט ב"נוהל קביעות". 



	
	
	20.4
	על סיום המינוי והפסקת עבודת  חבר הסגל  בשירות המכללה כמפורט ב"נוהל הענקת קביעות".


	דיונים 

חוזרים
	21.
	החליטה ועדת המינויים על הארכת מינויו של  חבר סגל אקדמי בכיר  במסלול זה לתקופה נוספת, תחזור הוועדה ותדון - לפני תום אותה תקופה - בהמשך עבודתו של  חבר נסגל האקדמי, כשעל דיונים יחולו הוראות הסעיפים 13 ועד 20 וחוזר חלילה.

	אישור החלטות


	22.
	_ _ _

	
	
	22.1
	החלטות ועדת המינויים בעניין מינוי, העלאה בדרגה, הענקת קביעות או הפסקת עבודה של חבר סגל אקדמי בדרגת מרצה, החלטותיה בעניין מינוי, הארכת מינוי,   העלאה בדרגה, הענקת קביעות או הפסקת עבודה של מרצה בכיר והחלטותיה בעניין הארכת מינוי, הענקת קביעות  או הפסקת עבודה של פרופסור חבר מקצועי ופרופ' חבר יוצר לא תהיינה טעונות כל אישור נוסף. 


	
	
	22.2
	א.
	החלטות ועדת המינויים בעניין מינוי והעלאה בדרגה לדרגות פרופ' חבר מקצועי ופרופ' חבר יוצר  ופרופ' מן המניין מקצועי ופרופ' מן המניין יוצר יהיו טעונות גם אישור ועדת המינויים העליונה למינוי פרופסורים של המועצה להשכלה גבוהה.

	(26.2.2024) (25.11.2024)
	                                                                                                                                                         
	
	ב.
	1) חרף האמור בפסקה א. לעיל החל מיום 2.5.2023- וללא הגבלת זמן- החלטות ועדת המינויים בדבר מינוי של חברי סגל מתחום מדעי ההתנהגות ומדעי המחשב לדרגת פרופסור חבר מקצועי  ופרופסור חבר  יוצר יהיו סופיות ולא יהיו טעונות אישור של ועדת המינויים העליונה למינוי פרופסורים של המועצה להשכלה גבוהה. 2) לתקופה מיום  16.7.2024  ועד ליום  15.7.2029 החלטות ועדת המינויים בדבר מינוי של חברי סגל מתחום הניהול לדרגת פרופסור  חבר מקצועי יהיו סופיות  ולא יהיו טעונות אישור של ועדת המינויים העליונה למינוי פרופסורים של המועצה להשכלה גבוהה

	
	
	
	ג.
	החלטות ועדת המינויים בעניין מינוי לדרגת פרופסור חבר מקצועי  ופרופ'  חבר יוצר  או פרופסור מן המניין מקצועי ופרופ' מן המניין יוצר  של חבר סגל שהחזיק בדרגה זהה במוסד אחר להשכלה גבוהה בישראל אינן טעונות את אישור ועדת המינויים העליונה למינוי פרופסורים של המועצה להשכלה גבוהה. 


	הודעות על 

הארכת מינוי והענקת קביעות 


	23.
	הודעות על הארכת תקופת המינוי או על הענקת קביעות יוצאו בחתימת הנשיא.

	הודעה על אי מתן קביעות/ הפסקת עבודה

	24.
	הודעה על החלטת ועדת המינויים על אי מתן קביעות וסיום יחסי העבודה, חתומה בידי הנשיא, תישלח לחבר הסגל לא יאוחר מיום 31.3 של שנת המינוי האחרונה של חבר הסגל. 

	הפסקת  מינוי
קביעות 
חבר סגל שאינו יכול להיות מועמד לקביעות

	25. 
   
	לא נשלחה מסיבה כלשהי ההודעה במועד האמור, לא יהיה בכך אלא כדי להאריך את תקופת ההעסקה, באופן חד פעמי, למשך שנה נוספת.   הארכה זו תהיה סופית ובסיומה יסתיים מאליו תוקף מינויו של חבר הסגל אף בלא משלוח הודעה על כך.
חבר סגל יוכל להיות  מועמד לקביעות אם עיקר עיסוקו במכללה והעסקתו במכללה היא בהיקף משרה של 50% ומעלה. בנוסף, לא ייפתחו הליכי קביעות לחבר סגל שהינו בעל קביעות במוסד אקדמי אחר. 
ככל ושני התנאים האמורים (עיקר עיסוקו במכללה והעסקתו במכללה היא במשרה של 50% ומעלה) אינם מתקיימים בחבר הסגל, או שחבר הסגל הוא בעל קביעות במוסד אקדמי אחר, הוא לא יהיה מועמד לקבלת קביעות במכללה.

משך תקופת מינויו של חבר סגל כאמור יהיו כמפורט ב"תקנון  מינויים  מסלול נלווה  תשס"ב)". ניתן יהיה להאריך את  מינויו לתקופות קצובות בהתאם לתקנון המינויים הנ"ל וללא הגבלת משך הזמן הכולל


	חוזים 

אישיים

	26.
	אין באמור בתקנון זה כדי לגרוע מזכות המכללה להעסיק  חברי סגל בדרגות האמורות בתקנון זה עפ"י חוזים אישיים, שייכרתו לתקופות קצובות, במקום עפ"י כתבי מינוי, ובלבד כי:



	
	
	26.1 
	הסכמים כאמור יתאמו את הנחיות ות"ת כפי שיהיו מזמן לזמן. 


	
	
	26.2  
	לא תוענק קביעות למי שמועסק בחוזה אישי (אפילו כפרופסור מן המניין מקצועי ופרופסור מן המניין יוצר מכללה).


	
	
	26.3  
	שיעור המועסקים עפ"י חוזה אישי לא יעלה על 15% מהסגל 

האקדמי הבכיר. 


	סודיות

מספר מרבי של בעלי דרגת פרופ' מקצועי 

	27.
28. 
	דיוני כל ועדה מאלה האמורות בתקנון זה, זהות מי שנתנו לה חוות דעת בכתב (וזהות כל אדם אחר בו נועצה), כל המסמכים שנאספו על ידה במסגרת ולצרכי דיוניה, וחוות דעתה, הינם סודיים ואין ליתן מידע לגביהם או למסרם לכל גורם שהוא פרט לנשיא, לסגן הנשיא ולראש המינהל האקדמי. 

הנשיא יהיה רשאי להתיר מתן מידע או עיון במסמך שהינם סודיים עפ"י סעיף זה לגורם כלשהו אם יסבור כי הדבר דרוש לשם פעילותה התקינה של המכללה ו/או אם הדבר מתחייב על פי דין.

מספר חברי הסגל בעלי דרגת פרופסור מקצועי במסלול זה לא יעלה על  שליש מכלל  הפרופסורים המכהנים  במכללה.  


	תחולה
	29.
	תחולתו של תקנון זה מיום אישורו ע"י המועצה האקדמית (21.2.2023)          והוא יחול על: 



	
	
	29.1
	חברי סגל במסלול זה שמינויים הראשון הוא מיום  1.10.2021; 
הליכי מינוי שננקטו קודם לאישורו ייחשבו לכל דבר ועניין כהליכים שנעשו על פיו.


	
	
	29.2
	חברי סגל ללא קביעות שהועסקו במסלול זה קודם ליום 1.10.2021, שלא הודיעו תוך 6 חודשים ממועד כניסת נוהל הקביעות לתוקף כי אינם מעוניינים שהוראות "נוהל קביעות" יחולו עליהם כמפורט בסעיף "הוראות מעבר לחברי סגל קיימים ללא קביעות בזמן כניסת נוהל זה לתוקף" של "נוהל קביעות".  
הודיע חבר סגל ללא קביעות שמינויו החל לפני יום 1.10.2021 כי אינו מעוניין שיחולו עליו הוראות "נוהל קביעות" במועדים שנקבעו לכך בסעיף "הוראות המעבר" "בנוהל קביעות", יחולו עליו הוראות תקנון המינויים  במסלול   הנלווה  שהיה בתוקף ערב כניסת "נוהל הענקת קביעות".


	
	
	


הערה: בכל מקום בנוהל זה בו נוקט הנוהל לשון זכר, הכוונה גם ללשון נקבה וכן בכל מקום בו נוקט הנוהל בלשון יחיד הכוונה גם ללשון רבים
